Public procurement notice: Contract Notice
Published: 2020-08-31
Buyer: Holding slovenske elektrarne d.o.o.
Country: SI
Contract type: Services
Procedure: Negotiated procedure
CPV classification: 72211000: Systems and user software programming services
Submission deadline: 2020-10-05
Award criteria: Lowest price

Technical requirements: Predmet javnega naročila je uvedba celovitega sistema za optimizacijo proizvodnje električne energije in sistemskih storitev.
Skupina HSE si s ciljem čim večje učinkovitosti poslovanja prizadeva izkoristiti sinergije širokega spektra svojih proizvodnih zmogljivosti. Obratovalne in stroškovne lastnosti posameznih proizvodnih enot se namreč med seboj razlikujejo, zato je mogoče z ustrezno kombinacijo proizvodnih voznih redov doseči tehnično in/ali ekonomsko učinkovitejšo proizvodnjo. Glede na večanje intenzitete in zahtevnosti vodenja proizvodnje naročnik želi procese planiranja proizvodnje električne energije in nudenja sistemskih storitev podpreti z ustreznim sistemom optimizacije proizvodnje električne energije in nudenja sistemskih storitev na način, da bo celovito podprl povezane procese trženja, planiranja obratovanja in tudi procesov vzdrževanja (optimizacija obdobij remontov in revizij proizvodnih kapacitet), projekcij poslovanja in scenarijskih analiz za potrebe investicij (v nadaljevanju: sistem optimizacije proizvodnje). Sistem optimizacije proizvodnje mora z operativnega vidika predstavljati dodano vrednost v smislu nudenja podpore odločitvam, ki morajo zaradi vedno večje dinamike na trgih električne energije in potreb elektroenergetskega sistema oz. okoliščin obratovanja biti hitre in takšne, da minimizirajo operativne napake.
1. nabava in implementacija sistema optimizacije proizvodnje v Skupini HSE (v nadaljevanju: implementacija sistema);
2. vzdrževanje sistema optimizacije proizvodnje v Skupini HSE v obdobju sedmih (7) let po končanem prevzemu sistema s strani naročnika (v nadaljevanju: vzdrževanje sistema);
3. tehnično podporo sistemu optimizacije proizvodnje v Skupini HSE v obdobju sedmih (7) let po končnem prevzemu sistema s strani naročnika (v nadaljevanju: tehnična podpora sistemu).
Implementacija sistema zajema nakup in implementacijo sistema optimizacije proizvodnje, vključno z dodelavo in vse potrebno za vzpostavitev in uspešen zagon sistema, tj. vse faze izvedbe implementacije sistema, ki vključuje načrtovanje, razvoj, izvedbo, kontrole, teste, izobraževanja naročnikovih strokovnjakov in vse drugo kot razvidno iz dokumentacije, vključno z vsemi potrebnimi licencami.
Vzdrževanje sistema vključuje vse prilagoditve in posodobitve, potrebne zaradi sprememb, povezanih s stojno opremo ali operacijskim sistemom, spremembami zakonodaje, ugotovljenimi varnostnimi in drugimi pomanjkljivostmi. Vzdrževanje sistema vključuje torej vse aktivnosti, ki zagotavljajo varno in uspešno delovanje sistema optimizacije proizvodnje v skladu z vsemi predvidenimi oz. implementiranimi funkcionalnostmi sistema in vzdrževanje vseh potrebnih morebitnih licenc.
Tehnična podpora pomeni angažiranje izvajalca na poziv naročnika v primerih, ko želi naročnik izvesti naknadne spremembe na sistemu ali za razširitev obstoječih funkcionalnosti oz. implementacijo novih.
Naročnik Holding Slovenske elektrarne d.o.o. (HSE) je nosilec ključnih procesov planiranja in trženja proizvodnje električne energije ter predstavlja stičišče procesov proizvodnih družb Skupine HSE, zato se implementacija sistema po tem javnem naročilu zagotavlja tako naročniku HSE, kot tudi naročnikovim odvisnim družbam: Dravske elektrarne Maribor d. o. o. (DEM), Soške elektrarne Nova Gorica d. o. o. (SENG) ter Termoelektrarni Šoštanj d. o. o. (TEŠ)., ter morebitnim novim družbam, ki bi postale del Skupine HSE po izvedeni implementaciji sistema. Pri TEŠ se upošteva tudi vpliv proizvodnje/zalog premoga Premogovnika Velenje d.o.o. (PV). Družba HSE-Energetska družba Trbovlje d.o.o. (HSE EDT) je sicer del Skupine HSE, vendar trenutno ni zajeta v predmet javnega naročila.
Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka preko portala javnih naročil ali za zaprti del po v dokumentaciji predpisanem načinu.
Ponudniki morajo dodatna pojasnila, ki se nanašajo na zaprti del te dokumentacije zahtevati na naročnikov e-mail javna.narocila@hse.si in ne smejo vprašanja zastaviti preko portala javnih naročil.